Երևանի ավագանու ընտրությունների քարոզարշավի ժամանակ ու դրանից հետո՝ հատկապես հոկտեմբերի 2-ին, նախկին համակարգն այնքան «սևացվեց», որ հասարակությունը հիմա օբյեկտիվորեն պատրաստ չէ «մարսել» դրա հետ առնչություն ունեցող գեներալի նշանակումը հեղափոխական կառավարությունում։ Ընդ որում՝ վիճակն ավելի է բարդանում հենց Հունան Պողոսյանի կերպարի պատճառով, ով, ի տարբերություն Վալերի Օսիպյանի, հանրային ընկալման մեջ ասոցացվում է ոչ թե կատարող ոստիկանի, այլ՝ իր դրվածքն ունեցող, կոռուպցիայի մեջ թաթախված «մենթի» հետ։